section_heading: Glazba i stihovi
paragraph_text: Pjesme u Rubber Soulu su označile velik napredak i sazrijevanje u pisanju stihova i strukturi pjesama. John Lennon je rekao 1971.: "Jednostavno smo postajali bolji, tehnički i glazbeno, to je sve. Konačno smo preuzeli studio. U ranim danima smo morali uzimati što su nam davali... Nismo znali kako pojačati bas gitaru. Tehniku smo učili na Rubber Soulu. Samo smo bili pedantniji u stvaranju albuma. Paul McCartney je rekao 1988. kako im je tada bilo dopušteno biti u kontrolnoj sobi pa su izražavali želje u miksu pjesama. Sve pjesme dotad su bile pisane o djevojkama i ljubavi. U ovom albumu The Beatlesi pišu o odrastanju (In My Life) pa čak i vladi (Think For Yourself). Pjesma Norwegian Wood (This Bird Has Flown) za promjenu govori o neuspješnom pokušaju varanja s nezainteresiranom djevojkom. George Harrison u njoj svira sitar, što je jako pridonijelo popularizaciji istočne glazbe na zapadu. Ringo Starr je dobio prvu autorsku zaslugu za pjesmu What Goes On. 1965., kad ga je jedan novinar pitao koliko je pridonio u pisanju pjesme, odgovorio je: "Možda pet riječi i otad nisam napravio ništa."<ref> Harrison je jednom šaljivo rekao kako su nove pjesme "još istog, ali s dobrim naštimavanjem", ali je i dodao: "Mislim da je to najbolji album koji smo snimili dotad. (...) Ali najvažnije je to da smo počeli čuti zvukove koje dotad nismo čuli."<ref> Harrison je također povukao poveznicu sa sljedećim albumom kojeg su snimili, Revolverom, i nazvao ga kao "volume 2" Rubber Soula, jer je jako sličan u idejama i inovacijama koje su članovi benda prenosili.